Diari Oficial de la Generalitat Valenciana


Sumari del DOGV 4315, del 16-08-2002 (2002/8398)

Notificació de laude a l'empresa Mendavia Conservas Artesanas, SL, en l'expedient: 010/02-A.
--------------------------------------------------------------------------------------------

### Dades del document

Número de DOGV
:   4315

Data del DOGV
:   16-08-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/8398


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de laude a l'empresa Mendavia Conservas Artesanas, SL, en l'expedient: 010/02-A. [2002/8398]
  
El Sr. Manuel Gálvez Acero, president de la Junta Arbitral de Transports d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú modificada per la Llei 4/1999, de 13 de gener, fa saber al representant legal de Mendavia Conservas Artesanas, SL, c/ Polígon Industrial Parcel·la, 17-18 de Mendavia (Navarra) que s'ha dictat laude en l'expedient abans referenciat com a conseqüència del procediment seguit en este i que no s'ha pogut comunicar per absència, parador desconegut, caducat o refusat.
  
El text és el següent:
  
?Tribunal
  
President: Sr. Manuel Gálvez Acero. Cap del Servici Territorial de Transports d'Alacant
  
Vocals: Sr. Juan Rico Girona. Representant de les empreses de transports i el Sr. Antonio Guardiola Jover. Representant dels usuaris.
  
Vocal-secretària: Sra. Ana Antolín Baigorri.
  
Alacant 15 d'abril de 2002.
  
A les 9:30 hores es constituïx la Junta Arbitral de Transports d'Alacant en la seu del carrer Itàlia núm. 12, pels membres expressats al marge, a fi de dictar laude arbitral sobre la controvèrsia plantejada en l'expedient 10/02-A, promogut per Transportes Ferre y Bodi, SL, amb domicili a Banyeres de Mariola (Alacant) contra Mendavia Conservas Artesanas, SL, amb domicili a Mendavia (Navarra) i Nudisco, SL, amb domicili a Muro d'Alcoi (Alacant) en relació amb la següent reclamació: impagat de ports per servicis realitzats entre Mendavia i Muro d'Alcoi en els mesos de juliol i novembre de 2001 per valor de 928,56 euros (nou-cents vint-i-huit euros i cinquanta-sis cèntims).
  
Comença la vista oral amb l'assistència del Sr. Pedro Ferre Albero en representació de la demandant i el Sr. Eugenio Pascual Bernabeu en representació de la demandada Nudisco, SL, i no compareix la també demandada Mendavia Conservas Artesanas, SL, encara a pesar d'haver sigut citada en el temps i en la forma escaient.
  
El Sr. Pedro Ferre, representant de l'actora es ratifica en la seua reclamació i aclarix que es tracta d'uns servicis de transport contractats per Mendavia Conservas Artesanas, SL, a ports a pagar a destinació i és esta una forma habitual de contractar per part de la carregadora.
  
A continuació, el Sr. Eugenio Pascual representant a la reclamada Nudisco, SL, intervé i manifesta que el contracte de transport el realitza Mendavia Conservas Artesanas, SL, que la seua representada és consignatària de la mercaderia però que no l'han sol·licitat; que no obstant això, l'accepten en depòsit i que a disposició del remitent tornen a origen una part de la remesa rebuda.
  
Atés la Junta Arbitral que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, pel que fa a les qüestions competencials de les juntes arbitrals de transport.
  
Admeses pel Col·legi Arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que s'han exposat, s'arriba per unanimitat al següent:
  
Estimar així mateix que la consignatària de les mercaderies Nudisco, SL, no està subjecta a l'obligació contractual del pagament dels ports en la mesura en què no ha sigut provada la seua intervenció en la formalització del contracte objecte de la reclamació.
  
Conseqüentment amb el que s'ha exposat procedix que Mendavia Conservas Artesanas, SL, pague a Transportes Ferre y Bodi, SL, la quantitat de 928,56 euros (nou-cents vint-i-huit euros i cinquanta-sis cèntims) en concepte de ports.
  
Contra esta resolució arbitral únicament es pot fer recurs d'anul·lació davant de l'Audiència Provincial que haurà de presentar-se en els deu dies següents al de la notificació del laude, o d'aclariment, en els cinc dies següents al de la notificació.
  
Contra el laude arbitral ferm només es pot fer recurs de revisió, de conformitat amb el que establix la legislació processal per a les sentències processals fermes.
  
El que per a constància, arxivament i trasllat a les parts firmen els membres de la Junta al lloc i en la data indicats.